2020. gada . februārī Noteikumi Nr.

Rīgā (prot. Nr.            . §)

**Grozījumi Ministru kabineta 2011. gada 20. decembra noteikumos Nr. 988 „Kārtība, kādā veic brucelozes profilakses un apkarošanas pasākumus aitām un kazām”**

Izdoti saskaņā ar

Veterinārmedicīnas likuma

25. panta 4. punktu

Izdarīt Ministru kabineta 2011. gada 20. decembra noteikumos Nr. 988 „Kārtība, kādā veic brucelozes profilakses un apkarošanas pasākumus aitām un kazām” (Latvijas Vēstnesis, 2011, 204. nr.; 2012, 51. nr.; 2016, 24., 159. nr.) šādus grozījumus:

1. Papildināt noteikumus ar 6.1 punktu šādā redakcijā:

“6.1 Dienests no brucelozes oficiāli brīvas novietnes statusu reģistrē Lauksaimniecības datu centra (turpmāk – datu centrs) datubāzē ar apzīmējumu “oficiāli brīvs” un no brucelozes brīvas novietnes statusu – ar apzīmējumu “pretendē uz oficiāli brīvs”.”

2. Izteikt 7. punktu šādā redakcijā:

“7. Lai nākamajā gadā veiktu nepieciešamos kontroles paraugu izmeklējumus dzīvniekiem, dienests līdz kārtējā gada 31. oktobrim iesniedz datu centrā informāciju par nepieciešamo kontroles paraugu skaitu un to atlases kritērijiem.”

3. Aizstāt 8. punktā skaitli un vārdu “31. oktobrim” ar skaitli un vārdu “31. decembrim”.

4. Aizstāt 9. punktā vārdu “institūtu” ar vārdiem “institūtu “BIOR””.

5. Aizstāt 14.3. apakšpunktā vārdu “rakstveidā” ar vārdu “elektroniski”.

6. Aizstāt 15. punktā vārdus “Dzīvnieku īpašnieks vai turētājs un institūts” ar vārdu “Institūts”.

7. Izteikt 24. punkta ievaddaļu šādā redakcijā:

“24. Dzīvnieku īpašniekam vai turētājam ir pienākums saglabāt novietnei no brucelozes oficiāli brīvas novietnes statusu. Lai novietnei saglabātu šādu statusu, dzīvnieku īpašnieks vai turētājs:”

8. Aizstāt 25. punkta ievaddaļā vārdus “izmeklējumus tā, lai” ar vārdiem “izmeklējumus tā, lai valstī”.

9. Papildināt noteikumus ar 26.1 punktu šādā redakcijā:

“26.1 Ja dzīvnieku īpašnieks vai turētājsnav nodrošinājis šo noteikumu 25. punktā minēto kontroles paraugu izmeklējumus vai novietnei nav piešķirts no brucelozes oficiāli brīvas novietnes statuss, dienests var piešķirt minēto statusu, ja visi dzīvnieki, kuru vecums pārsniedz sešus mēnešus ir seroloģiski izmeklēti.”

Ministru prezidents A. K. Kariņš

Zemkopības ministrs K. Gerhards